Ja, ons moet dink voor ons praat en skryf | Netwerk24
Ja, ons moet dink voor ons praat en skryf
Deur Johan Van Rensburg, Bloemfontein 18 April 2018 00:00
Jana Luther, van die Virtuele Instituut vir Afrikaans, se Woordwisseling “Herhaling in geskrewe taal vreet tyd, plek” (14.04) het betrekking.
Jana slaan die spyker op sy kop met haar vrae en raad in die weeklikse taalrubriek: “Kommunikeer ek doeltreffend? Het my woorde seggingskrag? Of dink ek slordig en is my taalgereedskap stomp?”
Ek dink aan ander taalgebruike wat my grief, soos: “Hiermee wil ek graag ons span se dankbaarheid oorbring aan Koos vir al sy ywer en moeite . . .”
Nee, pas asseblief woordekonomie toe en moenie iets “wil” doen nie.
“Dankie Koos vir jou aandeel in ons span se sukses”.
En dan die laaste paragraaf in ’n sakebrief :” Ek vertrou u vind bostaande in orde”.
As jy jou brief reg bewoord en korrekte inligting verskaf het, sal dit mos in orde wees. Hoe dan anders?
Sluit net jou brief af met “Vriendelik die uwe”, of so iets.